CELEX: 62009CB0217
Language: sk
Date: 2010-12-17 00:00:00
Title: Vec C-217/09: Uznesenie Súdneho dvora (siedma komora) zo 17. decembra 2010 (návrh na začatie prejudiciálneho konania, ktorý podal Tribunale Amministrativo Regionale per il Piemonte — Taliansko) — Maurizio Polisseni/Azienda Sanitaria Locale N. 14 V.C.O., Antonio Giuliano (Článok 104 ods. 3 prvý pododsek rokovacieho poriadku — Článok 49 ZFEÚ — Sloboda usadiť sa — Verejné zdravie — Lekárne — Blízkosť — Zásobovanie obyvateľstva liekmi — Povolenie na prevádzkovanie činnosti — Územné rozmiestnenie lekární — Zavedenie obmedzení založených na kritériu demografickej hustoty — Minimálna vzdialenosť medzi lekárňami)

16.4.2011   
            
            
               SK
            
            
               Úradný vestník Európskej únie
            
            
               C 120/2
            
         Uznesenie Súdneho dvora (siedma komora) zo 17. decembra 2010 (návrh na začatie prejudiciálneho konania, ktorý podal Tribunale Amministrativo Regionale per il Piemonte — Taliansko) — Maurizio Polisseni/Azienda Sanitaria Locale N. 14 V.C.O., Antonio Giuliano
   (Vec C-217/09) (1)
   
   (Článok 104 ods. 3 prvý pododsek rokovacieho poriadku - Článok 49 ZFEÚ - Sloboda usadiť sa - Verejné zdravie - Lekárne - Blízkosť - Zásobovanie obyvateľstva liekmi - Povolenie na prevádzkovanie činnosti - Územné rozmiestnenie lekární - Zavedenie obmedzení založených na kritériu demografickej hustoty - Minimálna vzdialenosť medzi lekárňami)
   2011/C 120/02
   Jazyk konania: taliančina
   
      Vnútroštátny súd, ktorý podal návrh na začatie prejudiciálneho konania
   
   Tribunale Amministrativo Regionale per il Piemonte
   
      Účastníci konania
   
   
      Žalobca: Maurizio Polisseni
   
      Žalovaní: Azienda Sanitária Locale N. 14 V.C.O. Omegna, António Giuliano
   
      Predmet veci
   
   Návrh na začatie prejudiciálneho konania — Tribunale Amministrativo Regionale del Piemonte — Výklad článkov 43 ES, 152 ES a 153 ES — Otvorenie nových lekární — Vnútroštátna právna úprava, ktorá podriaďuje povolenie na premiestnenie lekárne dodržaním minimálnej vzdialenosti medzi dvomi prevádzkami
   
      Výrok
   
   
               1.
            
            
               Článok 49 ZFEÚ sa musí vykladať v tom zmysle, že v zásade nebráni takej vnútroštátnej právnej úprave, akou je právna úprava vo veci samej, ktorá stanovuje obmedzenia na zriadenie lekární a ktorá pritom stanovuje, že:
               
                           —
                        
                        
                           v každej lekárenskej zóne môže byť na 4 000 alebo 5 000 obyvateľov zriadená v zásade jediná lekáreň, a
                        
                     
                           —
                        
                        
                           každá lekáreň musí vo vzťahu k už existujúcim lekárňam dodržovať minimálnu vzdialenosť, ktorá je vo všeobecnosti 200 metrov.
                        
                     
         
               2.
            
            
               Článku 49 ZFEÚ však odporuje taká vnútroštátna právna úprava, ak základné pravidlá 4 000 alebo 5 000 obyvateľov a 200 metrov vo všetkých geografických zónach, ktoré majú zvláštne demografické znaky, bránia vytvoreniu dostatočného množstva lekární schopných zaistiť primerané lekárenské služby, overiť túto skutočnosť je úlohou vnútroštátneho súdu.
            
         
      (1)  Ú. v. EÚ C 205, 29.8.2009.